এপ্রিলেই ভারত- ফ্রান্স রাফাল মেরিন যুদ্ধবিমানের ৬৩,০০০ কোটি টাকার চুক্তি স্বাক্ষর

ওয়েবডেস্ক: আগামী ২৮ এপ্রিল ভারত (India) ও ফ্রান্স রাফাল (France)-মেরিন যুদ্ধবিমানের (Marine fighter jets) জন্য ৬৩,০০০ কোটি টাকার চুক্তি স্বাক্ষর করবে। এই চুক্তির মধ্যে ২২ একক আসনের রাফাল-এম জেট এবং চারটি দুই আসন বিশিষ্ট প্রশিক্ষক বিমান অন্তর্ভুক্ত থাকবে।

পাশাপাশি বহর রক্ষণাবেক্ষণ, লজিস্টিক সহায়তা, কর্মীদের প্রশিক্ষণ এবং দেশীয় উপাদান তৈরির জন্য একটি বিস্তৃত প্যাকেজ অন্তর্ভুক্ত থাকবে। ২৬টি রাফালের মৌ চুক্তির ফলে রাফালে জেটের সংখ্যা হবে ৬২। চুক্তির পাঁচ বছরের মধ্যেই সরবরাহ করা হবে, আশা করা যায়।

সংবাদ সংস্থা সূত্রে খবর, রবিবার ভারতে আসতে পারেন ফরাসি প্রতিরক্ষামন্ত্রী সেবাস্তিয়ান লেকর্নু (French Defence Minister Sebastien Lecornu) । লেকর্নুর উপস্থিতিতেই উভয় দেশ ভারতীয় নৌবাহিনীর জন্য ২৬টি রাফালে মেরিন বিমান বিক্রির জন্য প্রতিরক্ষা চুক্তি স্বাক্ষর করবে। চুক্তি স্বাক্ষরের সময় উভয় পক্ষের প্রতিনিধিত্ব করবেন ঊর্ধ্বতন কর্মকর্তারা।

আরও পড়ুন: ট্রাম্পের বিরুদ্ধে স্লোগান, আমেরিকার রাস্তায় হাজার হাজার মানুষ, কেন?

প্রধানমন্ত্রীর নেতৃত্বে নিরাপত্তা সংক্রান্ত মন্ত্রিসভা কমিটি (সিসিএস) এই মাসের শুরুতে ৯ এপ্রিল ফ্রান্সের সাথে ২৬টি রাফালে-মেরিন যুদ্ধ বিমানের জন্য সর্ববৃহৎ প্রতিরক্ষা চুক্তিতে অনুমোদন দেয়। এই যুদ্ধবিমানগুলি আইএনএস বিক্রান্ত থেকে পরিচালিত হবে এবং বিদ্যমান মিগ-২৯ কে বহরকে সমর্থন করবে।

উল্লেখ্য, ২০১৬ সালে ভারতীয় সেনা স্বাক্ষরিত একটি পৃথক চুক্তির মাধ্যমে ৩৬টি বিমানের বহর অধিগ্রহণ করা হয়েছে। ভারতীয় বিমান বাহিনীর রাফায়েল বিমানগুলি আম্বালা এবং হাশিনারায় তাদের দুটি ঘাঁটি থেকে পরিচালিত হয়।

এই চুক্তির আওতায়, ভারতীয় নৌবাহিনী রাফালে (মেরিন) জেট প্রস্তুতকারক ডাসল্ট এভিয়েশনের কাছ থেকে অস্ত্র ব্যবস্থা এবং খুচরা যন্ত্রাংশ সহ আনুষঙ্গিক সরঞ্জামও পাবে। ভারতীয় নৌবাহিনীর প্রকল্প ৭৫-এর অধীনে, ফ্রান্সের নৌ গোষ্ঠীর সহযোগিতায় মাজাগন ডক লিমিটেড (এমডিএল) ইতিমধ্যেই ভারতে ছয়টি স্করপিন সাবমেরিন তৈরি করেছে।

দেখুন অন্য খবর: